L'Ajuntament d'Alaquàs convoca la III edició del premis
14/07/2015

# L'Ajuntament d'Alaquàs convoca la III edició del premis

*   14/07/2015
*   [Imprimir](#)
*   Compartir
*    https://www.alaquas.org/documento.asp?id\_do=14992

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14992%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20convoca%20la%20III%20edici%C3%B3%20del%20premis)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14992/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/14992/14072015eo0a8896_Form_4.jpg)](https://www.alaquas.org/ficheros/documentos/2015/2/14992/14072015eo0a8896_Form_10.jpg "<a href='https://www.alaquas.org/ficheros/documentos/2015/2/14992/14072015eo0a8896_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs convoca la III edició del premis </a>")

Els guardons, que commemoren el 9 d'Octubre, premien l'esforç de la ciutadania

L'Ajuntament d'Alaquàs celebra la tercera edició dels premis Castell d’Alaquàs, una cerimònia que es va iniciar el passat 2013 per a commemorar el Dia de la Comunitat Valenciana i que suposa un reconeixement a la labor dels alaquasers i alaquaseres en tres àrees de treball: art, que engloba totes les disciplines artístiques, literàries, pictòriques, dramatúrgiques i musicals; ciència i tecnologia, una categoria també per a emprenedors; i esports i humanitats.

Enguany el jurat estarà compost per l'Alcaldessa d'Alaquàs, Elvira García Campos; el Regidor de Cultura i Educació, Antonio Saura Martín; el Secretari de l'Ajuntament d'Alaquàs, Alberto Buendia Moya; la directora de l'Àrea Sociocultural; el director del Castell d'Alaquàs; un membre representant de cada grup polític amb representació en el Ple Municipal; i els guanyadors de l'any passat: Juan Vicente Mena Fort, un representant legal de l'empresa Andreu World i un representant Legal de la Plataforma Tots som Cremona.

L'objectiu principal dels Premis Castell d’Alaquàs és el reconeixement a nivell local de l'esforç de molts ciutadans i ciutadanes que s'han convertit en tot un emblema dels èxits de la Comunitat. La seua labor va permetre que l'Ajuntament d'Alaquàs decidira retre homenatge a aquelles persones o entitats que han contribuït al desenvolupament del capital humà del municipi amb especial rellevància i transcendència.

La data límit per a presentar la candidatura finalitza el 31 de juliol. Podran optar a aquest premi tant les persones, col·lectius i institucions d'Alaquàs com aquelles la trajectòria de les quals haja estat vinculada a la localitat. Una vegada completada la documentació, que es podrà descarregar en la pàgina web www.alaquas.org, haurà de ser remesa a l'Ajuntament d'Alaquàs via telemàtica, per correu ordinari o bé de manera personal en les oficines. Els guardons es lliuraran en dates pròximes al 9 d'Octubre.